《陆机宅》
宋代·马之纯

只闻二陆住华亭，却有书堂在秣陵。
如此弟兄无比拟，翕然京洛有声称。
辨亡著论真难及，受命专征若易能。
十万河桥俱溃散，儒生虚语不堪凭。

作者简介：婺州东阳人，字师文，号野亭。孝宗隆兴元年进士。知徽州比较务。受知张栻，潜心经籍，究极六经诸子百家，人称茂陵先生。宁宗庆元间主管江东转运司文字。有《尚书中庸论语说》、《周礼随释》、《左传类编》、《纪事编年》及诗文集。